钦定古今图书集成/明伦汇编/皇极典/第171卷 > 后晋
## 钦定古今图书集成/明伦汇编/皇极典/第171卷 > 后晋

### 高祖天福元年建国号曰晋

按《五代史晋高祖本纪》：“天福元年十一月丁酉，皇帝
即位，国号晋。”

按《辽史太宗本纪》：天显十一年冬十月甲子，封敬瑭
为晋王。丁卯，召至赐坐，上从容语之曰：“吾三千里举
兵而来，一战而胜，殆天意也。观汝雄伟弘大，宜受兹
南土，世为我旧辅。”遂命有司设坛晋阳，备礼册命。十
一月丁酉，册敬瑭为大晋。